AIŠKINAMASIS RAŠTAS

Dėl turto perdavimo Kuolakasių kaimo bendruomenei

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą – mokyklos pastato 280,62 kv. m patalpas, sandėlį ir šulinį Molėtų r. sav., Inturkės sen., Kuolakasių K. 1A, visuomeninei organizacijai Kuolakasių kaimo bendruomenei (toliau – Bendruomenė) pagal turto panaudos sutartį 10 metų įstatuose numatytai veiklai vykdyti.

Uždaviniai – formuoti bendruomeninę aplinką, ugdyti pilietiškumą, kultūrą, puoselėti šeimos bei dvasines vertybes, burti bendruomenės narius bendrai veiklai, skatinti bendruomenės narių pilietinį aktyvumą, stiprinti jų organizuotumą ir sugebėjimą atstovauti bendruomenės interesams, tenkinti svarbiausius bendruomenės socialinius, kultūrinius, ūkinius poreikius, kurti saugią ir patogią gyvenamąją aplinką, dirbti su jaunimu, dalyvauti projektinėse veiklose.

1. Siūlomos teisinio reguliavimo nuostatos:

Kuolakasių kaimo bendruomenė yra savanoriška organizacija, vienijanti fizinius ir juridinius asmenis bendriems narių poreikiams tenkinti ir tikslams įgyvendinti. Šiuo sprendimu turtas bus perduotas Bendruomenei pagal turto panaudos sutartį , kad Bendruomenė galėtų įgyvendinti iškeltus tikslus ir uždavinius.

1. Laukiami rezultatai:

perduotos patalpos bus prižiūrimos, remontuojamos ir naudojamos bendruomenės veiklai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

Molėtų rajono savivaldybės administracijos direktoriaus 2022 m. liepos 18 d. įsakymu Nr. B6-795 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės veiklai ir siūlymas Molėtų rajono savivaldybės tarybai nurodytą turtą perduoti Bendruomenei įstatuose nurodytai veiklai vykdyti.